nb id nb da de en da de da da da de da id da nb da de en da de da da da de da da de da en da da da da da da de da da da da da da da da da da da da da ro da en da da en da da en de da de en da nb de da eu da da da da da de da da da da de da en nb fr
Se eller gense vores webinar om grønne EU-projekter - Central Denmark EU Office
Vi arbejder for Midtjylland i Bruxelles
Den 7. januar afholdt CDEU webinar om EU-finansiering til grønne projekter for kommuner og region. Webinaret blev afviklet i samarbejde med Horsens Kommune, Skive Kommune og Aarhus Universitet, og herunder kan du se webinaret i sin helhed.
CDEU’s Rikke Edsjö byder velkommen til webinaret
Flere end 60 aktører, heriblandt repræsentanter fra 14 midtjyske kommuner samt Region Midtjylland, deltog, da CDEU i samarbejde med Horsens Kommune, Skive Kommune og Aarhus Universitet afholdt grønt webinar med fokus på EU-finansiering.
Programmet for webinaret bestod af tre dele, hvor hhv. Horsens og Skive Kommune samt Aarhus Universitet stod for hvert sit oplæg:
Horsens: Hvad vil det kræve for, at kommunen kan gå med i et EU-projekt?
Først fortalte Signe Bøttzau, biolog og konsulent, og Marie Lindberg Tefre, afdelingsleder i Affald og Genbrug i Horsens Kommune, om, hvordan de i samarbejde med CDEU er blevet klogere på, hvad man kan opnå igennem EU-projekter, og hvad det for dem vil kræve for at finde det interessant at indgå i EU-projekter.
Vil du gå direkte til oplægget fra Horsens Kommune, så spol frem til 00:08:20 i webinaret nedenfor.
Skive: EU-projekter og deres rolle for kommunen
Dernæst fortalte Henrik Bang Andersen, geolog, og Teresa Rocatis Nielsen, projektchef, begge fra Skive Kommune, om, hvordan de er kommet med i et specifikt Horizon 2020–projekt, og hvordan de mere overordnet har indrettet sig, så projekter kan spille en central rolle for kommunen.
Vil du gå direkte til oplægget fra Skive Kommune, så spol frem til 00:34:00 i webinaret nedenfor.
Aarhus Universitet: Erfaringer med Horizon 2020 og samarbejde med kommuner i EU-projekter
Til slut var det Adriënne Heijnen, seniorforsker ved Center for den Digitale Omstilling i Byer og Samfund, DITCOM, på Aarhus Universitet, der delte ud af sine erfaringer med forsknings- og innovationsprojekter i Horizon 2020 og sit samarbejde med kommuner i EU-projekter. Desuden kom hun med gode råd til, hvordan man som kommune kan deltage i EU-projekter, og hun fortalte om det udbytte, det kan give.
Vil du gå direkte til oplægget fra Aarhus Universitet, så spol frem til 01:01.05 i webinaret nedenfor.
Du kan se webinaret fra den 7. januar 2021 i sin helhed her:
Du skal acceptere marketing-cookies for at kunne se denne video. Klik her for at ændre dine cookie-valg.
Se også vores første, grønne webinar fra juni 2020
Arrangementet var det andet i rækken af grønne webinarer fra CDEU’s hånd. På vores sidste webinar, der blev afholdt tilbage i juni måned 2020, præsenterede CDEU Europa-Kommissionens ambitiøse, grønne dagsorden, European Green Deal, og relevante EU-programmer. Det første webinar kan du se på linket her.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+45 22 24 33 30
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu